钦定古今图书集成/明伦汇编/氏族典/第370卷 > 《廖用贤尚友录》 > 阎日新
## 钦定古今图书集成/明伦汇编/氏族典/第370卷 > 《廖用贤尚友录》 > 阎日新

按《宋史阎日新传》，“日新，宿州临涣人。少为本州牙职，
补三司使役吏。淳化中，选隶寿王府，主邸中记簿。真
宗即位，擢为供奉官，提点雄霸静戎军榷场。咸平元
年，迁内殿崇班、永兴军驻泊都监，徙剑门关。景德初，
命管勾邠宁、环州驻泊兵马，俄知泾州，移庆州，就转
供备库使、知环州。大中祥符初，改文思使，拜坊州刺”
史、知渭州，改知同州。明年，徙知徐州。代还，改昭州团
练使、知单州。疾甚，许还京师。天禧初，卒。